Flagg vun Lesotho

De Flagg vun Lesotho is an’n 4. Oktober 2006 offiziell inföhrt worrn. Ehr hüütig Utsehn is in’n Rahmen vun 40. Johrsdag vun de Unafhangigkeit vun Lesotho annahmen worrn.http://www.lesotho.gov.ls/articles/2006/Senators_New_Flag.php

 Utsehn un Bedüden 
De Natschonalflagg vun Lesotho is waagrecht in en blauen, en witten un en grönen Striepen opdeelt mit en Bredenproportschoon vun 3:4:3. Op den witten Striepen is in de Mitt en stiliseerten swarten Mokorotlo afbillt – dat is en tyypsche Basotho-Koppbedecken, de vun de Form her na den Barg Qiloane maakt wesen schall.

De Bedüden vun de Klören is vun de Vörgänger-Flagg övernahmen worrn, wobi de Farvtöön aver ännert worrn sünd. De Klören baseert togliek op den Wahlspröök vun’t Land: Witt steiht för den Freden (Khotso), Blau betekent den Regen (Pula) un Gröön steiht för den Wollstand (Nala).

 Historie 
Siet de Unafhangigkeit vun Lesotho an’n 4. Oktober 1966 is de Flagg vun dat Land mehrfack ännert worrn. De eerste Flagg, de in’n September 1966 vörstellt worrn is, hett de Klören vun de Basotho National Party övernahmen hatt un wies ok al den Mokorotlo. De Striepens weern noch piel un harrn de Proportschoon 1:1:8. As de Basotho National Party na en Militärputsch aflööst worrn is, is an’n 17. Januar 1987 en ne’e Flagg inföhrt worrn. Dat hellbrune Teken dorop hett en traditschonellen Sotho-Schild mit Wapen ut dat 19. Johrhunnert – en Assegai-Speer un en Kerrie-Strietküül – wiest.

 Königliche Flagg 
De Königsflagg hett sik mit de Natschonalflagg entwickelt. Dorbi wies se aver jümmer dat Wapen vun Lesotho.

 Borns 

 Weblenken 

 Flags of the World – Lesotho
 Whitney Smith, Ottfried Neubecker: Die Zeichen der Menschen und Völker. Unsere Welt in Fahnen und Flaggen. Reich Verlag, Luzern 1975, ISBN 3-7243-0115-4.

Lesotho
Kategorie:Lesotho